Տանիէլ Ռատքլիֆ

**Տանիէլ Ճէյքըպ Ռատքլիֆ**, (, ծնած է 23 Յուլիս, 1989 թուականին), Մեծ Բրիտանիա: Անգլիացի դերասան մըն է որ ճանչցուած է իր Հէրի Փոթըր դերակատարութեամբ, Հէրի Փոթըրի 8 ֆիլմերուն մէջ։ Ան իր դերասանութեան գործընթացը սկսաւ միայն 10 տարեկանին, մասնակցելով BBC 1-ին, 1999 թուականի Տէյվիտ Քափըրֆիլտ ֆիլմին մէջ: Երբ Տանիէլ 11 տարեկան եղաւ, ընդունուեցաւ որ կատարէ Հէրի Փոթըրի դերը, առաջին ֆիլմին՝ Harry Potter and The Philosopher's Stone-ին մէջ։ Ան շարունակեց այս դերը կատարել 10 տարի մինչեւ 8-րդ եւ վերջին ֆիլմին հրապարակումը, որն էր՝ Harry Potter and The Deathly Hallows-ը:

Տանիէլ բեմ բարձրացաւ 2007 թուականէն սկսեալ եւ մասնակցեցաւ թատրոններու: Իսկ անոր ֆիլմերէն են՝ The Woman in Black, Independent film եւ Kill Your Darlings:

Տանիէլը նաեւ իր մասնակցութիւնը բերած է բազմաթիւ բարեսիրական գործերու, տարբեր կեդրոններու եւ կազմակերպութիւններու հանդէպ ու այս պատճառաւ հերոսի մրցանակը շահած է 2011 թուականին:

## Կենսագրութիւն
Տանիէլ ծնած է Անգլիա, Լոնտոնի արեւմտեան շրջանին մէջ: Ան միակ զաւակն է Ալան Ճորճ Ռատքլիֆին եւ Մարիա Կրեշմանին (որ նաեւ դերասանուհի է եւ մասնակցած է քանի մը ֆիլմերու մէջ:): Անոր մայրը հրեայ է, իսկ հայրը՝ իրլանտացի բողոքական: Մօր արմատները կու գան Ռուսաստանէն եւ Լեհաստանէն: Տանիէլի ծնողները իրենց երիտասարդութեան ժամանակ եղած են դերասաններ:

2012 թուականին, հարցազրոյցի մը ընթացքին, Տանիէլ ըսած է: «Մեր տան մէջ կրօնական հաւատք երբեք չէ եղած: Ես ինծի կը նկատեմ հրեայ եւ իրլանտացի, հակառակ անոր որ անգլիացի եմ:»: Ան նաեւ ըսած է թէ ինք շատ հպարտ է իր հրէական արմատներով:

Ան 5 տարեկանէն հետաքրքութիւն ցուցաբերած է դերասանական մասնագիտութեան հանդէպ: Դեկտեմբեր, 1999 թուականին, 10 տարեկան Տանիէլը իր առաջին դերը խաղցած է որպէս Չարլզ Տիքընզ, Տէյվիտ Քափըրֆիլտ վէպին վրայ հիմնուած ֆիլմին մէջ, որ ցուցադրուեցաւ BBC 1-ին վրայ։ Տանիէլը կը կատարէ փոքրիկ երեխայի կերպարը:

Տանիէլ յաճախած է Սուսեքս եւ Լոնտոնի դպրոցները: Ռատքլիֆ դժուարութիւն կը գտնէ իր դպրոցին մէջ Harry Potter and The Philosopher's Stone-ի հրապարակումէն ետք, որովհետեւ քանի մը աշակերտներ անոր հետ ատելութեամբ կը վարուէին ու Տանիէլ կ'ըսէ թէ անոնք կը ծիծաղէին իր Հէրի Փոթըր կերպարին վրայ եւ ոչ թէ կը նախանձէին իրմէ: Չնայած իր դպրոցի հարցերուն, Տանիէլ կը շարունակէ իր կրթութիւնը, բայց ան չի յաճախեր համալսարան:

## Գործընթաց
[thumb|right|150px|alt=A young male is signing his signature with a fan. His hair is slicked over to the side.|Տանիէլ Ռատքլիֆը, Յուլիս, 2009 թուականին՝ ''[Harry Potter and The Half Blood Prince*-ի բացումին ընթացքին:]]
[[Պատկեր:Harry Potter cast.jpg|thumb|left|Էմմային, Տանիէլին եւ Ռուփերթին ձեռքերուն, ոտքերուն եւ կախարդական փայտիկներուն հետքերը Hollywood-ի մէջ:]]
[[2000]] թուականին, որոշուեցաւ որ Տանիէլը կատարէ Հէրի Փոթըրին դերը, Harry Potter and The Philosopher's Stone ֆիլմին մէջ, որ վիպաշար մըն է, գրուած՝ [[Ճոան Ռոուլինկ]]ին կողմէ: Ճոան կը փնտռէր անծանօթ անգլիացի դերասան մը, որ կատարէ Հէրիին դերը ու օր մը Ճոան եւ Քրիս Քոլոմպըսը (արտադրողը) Տէյվիտ Քափըրֆիլտ ֆիլմը դիտելով, կ'որոշեն որ Տանիէլը պէտք է ըլլայ Հէրին: 8 ամիս ետք, վերջնականապէս հաստատուեցաւ Տանիէլին դերը: Ռոուլինկը նաեւ ըսած է «Չեմ կարծեր Քրիս Քոլոմպըսը Տանիէլէն տաղանդաւոր Հէրի Փոթըր մը գտնէ:»:
[[Պատկեր:Daniel Radcliffe, Emma Watson & Rupert Grint colour.jpg|230px|thumb|alt=Two young males and a young female are smiling for a camera.|Ռատքլիֆ, Ուաթսըն եւ Կրինթը *Deathly HallowsPart 2* բացումին, Լոնտոն:]]
Harry Potter and The Philosopher's Stone-ը հրապարակուեցաւ [[2001 թուական]]ին եւ Տանիէլ ստացաւ մեծ գումար մը, սակայն Ռատքլիֆ ըսաւ թէ դրամը իրեն համար կարեւոր չէ:

Շուտով, մէկ տարի ետք, հրապարակուեցաւ երկրորդ ֆիլմը՝ [[Harry Potter and The Chamber of Secrets]]-ը ու քննադատութիւնները դրական էին: [[2004 թուական]]ին հրապարակուեցաւ [[Harry Potter and The Prisoner of Azkaban]]-ը, երրորդ ֆիլմը, իսկ [[2005 թուական|2005]]-ին չորրորդը՝ [[Harry Potter and The Goblet of Fire]]: 4-րդ ֆիլմը եղաւ ամէնէն շահաւոր Հէրը Փոթըր ֆիլմերէն մէկը, եւ պատճառն էր Տանիէլի տաղանդաւոր դերասանութիւնը:

4-րդ ֆիլմէն ետք, Տանիէլ, Էմմա եւ [[Ռուբերդ Կրինդ|Ռուբերդ]] կը տատամսէին իրենց Հէրի Փոթըրի գործընթացը շարունակելու համար, սակայն վերջնական որոշեցին որ մինչեւ վերջ ամբողջացնեն բոլոր ֆիլմերը: [[2007]] թուականին հրապարակուեցաւ [[Harry Potter and The Order of The Phoenix]] ֆիլմը, որ Հէրիին համար ամէնէն հաճելին էր: Տանիէլ շահեցաւ քանի մը մրցանակներ իր կատարողութեան համար:

6-րդ ֆիլմը՝ [[Harry Potter and The Half Blood Prince]] նոյնպէս ստեղծեց մեծ շահ, սակայն վերջին ֆիլմը՝ [[Harry Potter and The Deathly Hallows]]-ի երկրորդ բաժինը, որ հրապարակուեցաւ [[Յուլիս]], [[2001]] թուականին, ամէնէն յաջող ֆիլմերէն մէկն էր եւ ժողովուրդը յուզումով հրաժեշտ տուաւ Հէրիին, Ռոնին եւ Հըրմայոնիին:

Տանիէլ ըսաւ թէ ան հպարտ է խաղալու Հէրի Փոթըրի դերը, սակայն երբ Ռոուլինկ ըսաւ թէ ան կարող է հրապարակել 8-րդ գիրք մը, Տանիէլ մերժեց կրկին կատարել Հէրիին դերը, ըսելով թէ 10 տարի բաւարար է կերպարի մը համար:

== Դերակատարութիւններ եւ մրցանակներ ==
Ռատքլիֆ ծանօթ է «Հերրի Փոթըր» ֆիլմաշարի (2001–2011) գլխաւոր դերակատարութեամբ, ինչպէս նաեւ բանաստեղծ Ալլէն Կինզպըրկի կերպարով՝ «Սպաննէ՛ Սիրելիներդ» (*Kill Your Darlings*, 2013) կենսագրական տրամային մէջ, եւ երաժշտական երգիծաբան «Ուիրտ Ալ» Եանքովիչի դերով՝ «Ուիրտ. Ալ Եանքովիչի Պատմութիւնը» (*Weird: The Al Yankovic Story*, 2022) կատակերգական կենսագրականին մէջ։ Վերջինս իրեն արժանացուց «Primetime Emmy Award»-ի թեկնածութեան՝ որպէս սահմանափակ ծաւալի շարքի կամ ֆիլմի լաւագոյն գլխաւոր դերասան։ Ան նաեւ խաղացած է բազմաթիւ այլ ֆիլմերու մէջ, որոնք կը պատկանին տարբեր ժանրերու, ինչպէս՝ «Սեւազգեստ Կինը» (*The Woman in Black*, 2012), «Եղջիւրներ» (*Horns*, 2013) եւ «Վիքթոր Ֆրանքէնշթայն» (*Victor Frankenstein*, 2015) սարսափ-ֆիլմերը, «Swiss Army Man» (2015) սիւրռէալիստական կատակերգութիւնը, «The F Word» (2013) սիրային կատակերգութիւնը, «Imperium» (2016) ոճրագործական թրիլըրը եւ «Կորսուած Քաղաքը» (*The Lost City*, 2022) արկածային կատակերգութիւնը։

Ան նաեւ հաստատուեցաւ որպէս թատրոնի դերասան՝ իր առաջին ելոյթը ունենալով Պրոտուէյի մէջ՝ Փիթըր Շաֆըրի «Էքուուս» (*Equus*, 2007) ներկայացման վերաբեմադրութեամբ։ Ան վերադարձաւ Պրոտուէյ «Ինչպէս Յաջողիլ Գործարարութեան Մէջ Առանց Չարչարուելու» (*How to Succeed in Business Without Really Trying*, 2011) երաժշտական ներկայացումով, որուն համար ստացաւ «Կրեմմի» մրցանակի թեկնածութիւն՝ «Լաւագոյն թատերական երաժշտական ալպոմ» անուանակարգին մէջ։ Այնուհետեւ խաղաց Մարթին ՄաքՏոնայի «Ինիշմանի Հաշմանդամը» (*The Cripple of Inishmaan'', 2014) թատերգութեան եւ Սթիւըն Սոնտհայմի «Merrily We Roll Along» (2023) երաժշտական ներկայացման մէջ։ Վերջինիս համար ան արժանացաւ «Թոնի» մրցանակի՝ որպէս երաժշտական ներկայացման լաւագոյն երկրորդական դերասան, ինչպէս նաեւ ստացաւ «Կրեմմի»ի այլ թեկնածութիւն մը։

## Ծանօթագրութիւններ

Ստորոգութիւն:23 Յուլիսի ծնունդներ
Ստորոգութիւն:Դերասաններ